Akim & Mira - Kisah Cinta 1999

Akim & Mira - Kisah Cinta 1999 ialah sebuah siri drama televisyen Malaysia 2022 arahan Feroz Kader, dibintangi oleh Adam Lee, Mimi Lana, Fadlan Hazim dan Mierul Aiman. Siri ini diterbitkan di bawah jenama Gempak Original Series dan memulakan tayangan perdana di Astro Ria dari 21 Disember 2022 sehingga 22 Februari 2023.

 Sinopsis 
Kisah cinta tahun 1999 tentang sepasang remaja, Akim dan Mira yang saling mencintai namun diuji dengan pelbagai ranjau dan dugaan hanya kerana mereka adalah pasangan budak jahat dan pelajar bermasalah. 

Di hari pertama sesi persekolahan 1999, Akim bertemu dengan Mira, pelajar baharu yang mengambil berat padanya. Akim mula terpana dan jatuh cinta.

Akim merupakan seorang anak yatim piatu terpaksa menjual dadah secara sampingan, dipukul oleh Mira iaitu pendatang baru di sekolah menengahnya. 

Tanpa diduga, Mira juga mempunyai sisi gelap tentang dirinya di mana dia hidup menderita dengan bapanya yang kejam.

Dalam masa yang sama, Mira kemudiaannya berkawan dengan seorang samseng bernama Jebat (Fadlan Hazim) yang membantunya menjana wang dengan menghiburkan pelanggannya.

Dengan dana itu, Mira berharap dapat memulakan kehidupan baru di Australia suatu hari nanti.

 Pelakon 
Adam Lee sebagai Akim
Mimi Lana sebagai Natasya Amira (Mira)
Fadlan Hazim sebagai Jebat
Mierul Aiman sebagai Naufal
Amir Ahnaf sebagai Faizul (Ejoi)
Kimberly Chuah sebagai Phoebe
Saif Yunuz sebagai Bush
Kween Keela sebagai Laila
Meor Mohd sebagai Naga
Ku Fridah sebagai Opah
Mahmud Ali Bashah sebagai Datuk Malik
Rita Rudaini sebagai Cikgu Haslinda